Gärdehov

Gärdehov on Sundsvallissa Ruotsissa sijaitseva Pohjois-Ruotsin suurin urheilu- ja messukeskus. Keskus sisältää mm. jalkapallo- ja jääpallokenttiä, kaksi jäähallia, curlinghallin ja täysimittaisen sisäjalkapallohallin.

HockeyAllsvenskanissa pelaava jääkiekkojoukkue IF Sundsvall Hockey pelaa kotiottelunsa Gärdehovin vuonna 1966 valmistuneessa 2500-paikkaisessa jäähallissa. Myös jääpallojoukkue Selånger SK Bandy pitää Gärdehovia kotipaikkanaan.

Gärdehovissa pidettyjä merkittäviä tapahtumia ovat mm. Melodifestivalen ja Ruotsin Gladiaattorit-sarjan kuvaukset.

Lähteet 

Ruotsin jäähallit
Ruotsin jalkapallostadionit
Ruotsin tekojääradat
Sundsvallin kunta